**Main Exhibition 789**

**นิทรรศการ เจ้า-ของ**

**ภัณฑารักษ์ : ไบรอัน เคอร์ติน และ สตีฟ ดัทตัน**

**ห้องนิทรรศการหลักชั้น 8** **หอศิลปวัฒนธรรมแห่งกรุงเทพมหานคร**

**14 มีนาคม - 5 พฤษภาคม 2556**

หอศิลปวัฒนธรรมแห่งกรุงเทพมหานคร ยินดีเสนอนิทรรศการนานาชาติ ซึ่งสำรวจกระบวนการที่ศิลปินทัศนศิลป์ ใช้อ้างสิทธิ์เป็นเจ้าของความคิด และยืนยันสิทธิ์สำแดงอัตวิสัย, ทั้งๆที่ทุกคนล้วนกลั้วเกลือกกับวัฒนธรรมอินเตอร์เนต และการผลิตซ้ำแบบดิจิตัล ซึ่งชำแรกอิทธิพลของมันไปทั่วหล้า ศิลปินในนิทรรศการ *Possession เจ้า-ของ* สะท้อนทัศนะของตน ต่อเทคโนโลยีร่วมสมัย และต่อผลกระทบหลากหลายของมัน ได้แก่ ความสามารถอันไร้ขีดจำกัด ในการผลิตซ้ำ(reproduction), การที่โลกเสมือนครอบงำวัฒนธรรมร่วมสมัย และสภาวะที่เราล้วนเสพ ภาพ(images) และภาพแทน(representation) จากสื่อออนไลน์ โดยไม่แยกแยะลำดับชั้นความหมายของมัน ทั้งหมดนี้ ล้วนท้าทายศิลปะ ที่เคยอ้างตัวว่ามีความหมายเป็นอิสระจากบริบทที่แวดล้อมตัวมัน และเมื่อใครๆก็เห็นชัดว่า มันไม่มีทางเป็นอย่างที่อ้างกัน, ตัวตนของศิลปินในศิลปะ ยอมถูกกร่อนทอนจนแทบไร้ร่องรอย

นิทรรศการ *Posession เจ้า-ของ* นำเสนอแง่มุมหลากหลาย นับตั้งแต่ สภาวะถลำล้อมด้วยวัฒนธรรมภาพ(visual culture), การใช้เทคโนโลยีใหม่, การย้อนคิดประเด็นวิพากษ์รุ่นแรกๆ ได้แก่ ความเป็นผู้สร้างงาน(authorship), ความใหม่ถอดด้าม(originality)และเรื่องราวแวดล้อม หรือบริบท(context) ความลักลั่นของความหมายของสัญญะ เดียวกันเมื่อใช้ในถิ่นต่างๆ ไปจนถึงการใช้กระบวนการผลิตซ้ำเพื่อสลายภาพต้นทางออกไปจากผลงาน ของนิทรรศการนี้กระตุกจิตให้คิดว่า การที่ศิลปะร่วมสมัยอวดอ้างความหมายล้ำลึกเกินสิ่งอื่นใด ช่างยอนแยงกับการที่โลกศิลปะร่วมสมัยเองก็ศิโรราบหมดสภาพ ต่ออำนาจนอกระบบศิลปะอย่างเลี่ยงไม่ได้

แถมยังแว้งกลับมาซักฟอกว่า ใครกันแน่ที่เป็นผู้ครองกระบวนการถือครองใคร?

และใครกันแน่ ที่มีอำนาจชี้ขาดว่า ใคร จะได้เป็นเจ้า-ของ?

**ศิลปิน**

เดนนิส บอล์ค

แอนดรูว์ เบรซี

ซูซาน คอลลินส์

ตินติน คูเปอร์

ชาน แดนี

ไมเคิล เดย์

สตีฟ ดัทตัน และ นีล เวบบ์

เลสลีย์ กาย

สตีฟ ฮอว์ลีย์

มอด ฮายา-บาเวียร่า

โอลิเวีย โนทาโร

คริส ชอว์-ฮิวส์

แอนดรูว์ สแปคแมน

จูเลีย ชวาดรอน

เรเน สมิธ

ดัก ฟิชโบน

กรกฤช เจียรพินิจนันท์

เวียต ลี

ไนเจล พาเวอร์

นิทรรศการริเริ่มและดำเนินการโดย ภัณฑารักษ์ ไบรอัน เคอร์ติน และ สตีฟ ดัทตัน ด้วยการดำเนินงานร่วมและการสนับสนุนจากฝ่ายนิทรรศการ หอศิลปวัฒนธรรมแห่งกรุงเทพมหานคร

สอบถามเพิ่มเติมที่ฝ่ายสื่อสารและประชาสัมพันธ์

โทรศัพท์ 02 214 6630 – 8 ต่อ 501

[www.bacc.or.th](http://www.bacc.or.th/)

[www.facebook.com/baccpage](http://www.facebook.com/baccpage)